CELEX: 62021CN0831
Language: ro
Date: 2021-12-28 00:00:00
Title: Cauza C-831/21 P: Recurs introdus la 28 decembrie 2021 de Fachverband Spielhallen eV și LM împotriva Ordonanței Tribunalului (Camera a patra) din 22 octombrie 2021 în cauza T-510/20, Fachverband Spielhallen eV și LM/Comisia Europeană

16.5.2022   
            
            
               RO
            
            
               Jurnalul Oficial al Uniunii Europene
            
            
               C 198/18
            
         
      Recurs introdus la 28 decembrie 2021 de Fachverband Spielhallen eV și LM împotriva Ordonanței Tribunalului (Camera a patra) din 22 octombrie 2021 în cauza T-510/20, Fachverband Spielhallen eV și LM/Comisia Europeană
      (Cauza C-831/21 P)
      (2022/C 198/26)
      Limba de procedură: germana
      
         Părțile
      
      
         Recurente: Fachverband Spielhallen eV, LM (reprezentanți: A. Bartosch și R. Schmidt, avocați)
      
         Celelalte părți din procedură: Comisia Europeană, Republica Federală Germania
      
         Concluziile recurentelor
      
      
                  —
               
               
                  Anularea Ordonanței Tribunalului Uniunii Europene în cauza T-510/20;
               
            
                  —
               
               
                  trimiterea cauzei spre rejudecare Tribunalului;
               
            
                  —
               
               
                  amânarea pronunțării cu privire la cheltuielile de judecată.
               
            
         Motivele și principalele argumente
      
      Recurentele invocă un motiv unic de recurs, întemeiat pe o încălcare a articolului 107 alineatul (1) TFUE.
      Tribunalul a respins acțiunea formulată în cauza T-510/20 pentru motivul unic că măsura în litigiu nu era de natură să confere un avantaj economic în sensul articolului 107 alineatul (1) TFUE. Totuși, potrivit unei jurisprudențe constante a instanțelor Uniunii în materie fiscală, elementele constitutive ale avantajului și ale selectivității trebuie examinate în mod constant împreună. Constatarea selectivității presupune definirea în mod constant a unui regim fiscal normal. Astfel, în lipsa acestei definiri, nu se poate stabili dacă există un avantaj economic. Cu toate acestea, Tribunalul a omis să examineze cazul normal fiscal și, prin urmare, nu ar fi trebuit să concluzioneze că măsura în litigiu nu conferea niciun avantaj economic. În consecință, ordonanța atacată este viciată de o eroare de drept gravă.